## Terensko delo za interno oceni na maturi

Promet

Pri predmetu geografija smo morali opraviti štetje prometa v Kranju. Lahko smo izbirali, kje bomo šteli, vendar me je zelo zanimalo, koliko osebnih avtomobilov gre skozi center Kranja ob uri, za katero pravijo, da je največ prometa.  
Štel sem promet na koroški cesti, ki pa gre iz centra Kranja proti železniški postaji in vodi tudi naprej proti Škofji Loki in Ljubljani, in sicer ob tretji uri popoldan.  
Rezultat, ki sem ga primerjal s sošolcem Žanom Zupaničem, ki je štel v nasprotno smer, je bil očiten, saj sem jaz imel veliko več prometa kot on.  
Če primerjamo osebne avtomobile, sem jih jaz naštel 519, on pa okoli 300. Kar pomeni, da sem jaz naštel skoraj polovico več avtomobilov ki zapuščajo Kranj in se vračajo domov.  
Da gre toliko avtomobilov skozi center in ne po drugih cestah, ki so hitrejše kot te v centru, nam lahko pove, da so imeli ljudje opravke v različnih bankah, zdravstvenem domu, zavarovalnicah in podobno, ki se nahajajo v Kranju. Prav tako se dijaki in študentje vračajo iz šol, kar nam pojasni tolikšno število avtobusov, ki po večini vozijo po cestnem omrežju Kranj.  
Prav tako sem naštel nekaj več osebnih kombijev, ki jih uporabljajo v službene namene in ki so zapuščali Kranj.  
Tovornjakov nisem zasledil, to pa iz enega razloga- Jelenov klanec, ki onemogoči pot težjim tovornim vozilom, saj je kar velik naklon ter ozka cesta, po kateri ne morejo normalno priti s tovornjaki.

Jernej Habjan  
27. 9. 2014