Nekaj zadnjih napotkov pred maturo

1. Ne uporabljajte izrazov dobro ali ugodno podnebje, prst, .. ampak npr. zadostna količina padavin ali npr. vse leto visoke temperature.
2. **Tipi reliefa** so kraški, ledeniški, ...., reliefna oblika pa dolina, fjord, morena, balvan,sipina, ...
3. Pri navodilu »**opišite«** opišite nek pojav ali dejstvo, pri navodilu **»pojasnite«** pa pojasnite vzročno posledično. Npr. **opis**: topli Severnoatlantski tok omogoča poselitev Norveške daleč proti severu. **Pojasnitev**: zaradi toplega severnoatlantskega toka, ki prenaša toplo vodo daleč proti severu so temperature na norveškem severu višje, kot bi sicer bile, kar vpliva na gostejšo poselitev...
4. Ko naloga zahteva od vas naravnogeografski opis ali vzrok, ne pišite družbenogeografskih in obratno.
5. Če je vprašanje sestavljeno iz dveh delov, dobro preberite navodila tudi drugega dela vprašanja, saj ni vedno neposredno vezano na prvi del!!!!
6. Če ne znaš odgovoriti natančno, ne ugibaj, ampak odgovori bolj površno. Npr. če ne veš ali je starejši ali mlajši paleozoik, napiši samo paleozoik, ali samo rjava prst, gozd ....
7. Če naloga zahteva opis podnebja, ne opisuj rastja
8. Ne napiši samo npr. tropsko rastje, ker je to lahko deževni gozd, savana, ali puščavsko
9. **Dejavnik** vpliva na nekaj drugega (podnebni, pedogenetski), **funkcija** npr naselja je lahko turistična, rudarska, zdraviliška, mestotvorna, mestoslužna..., **raba tal**: njiva, travnik, naselje; **zemljiška kategorija**: njiva, travnik, pašnik, gozd, ..**dejavnost** je kmetijstvo, poljedelstvo, industrija..., **razmestitveni dejavnik** za industrijo je npr. bližina surovin, trga, poceni delovne sile, ...
10. **Namakalno kmetijstvo je tam, kjer ni dovolj padavin! (ne ob rekah npr. Kongo in Amazonka, ki sta v ekvatorialnem pasu)**
11. Preglejte stare mature na ric-u, saj se vprašanja velikokrat ponavljajo
12. Držite se maturitetnega kataloga, ker se ga tudi sestavljalci matur
13. Pomagaj si z zemljevidi v prilogah tudi pri kakšni drugi nalogi (včasih se kaj poklopi)
14. Monsunski gozd pozimi odvrže liste, subtropski ne.
15. Primerjajte Afriško in Avstralsko rudarstvo
16. Porurje: Šlezija; S in J Italija - to je velikokrat v maturi
17. Alpski in predalpski svet: visokogorja, gorovja, hribovja, planote, doline (samotne kmetije, zaselki, gručaste vasi v dolinah)
18. Dinarsko kraški svet: planote, kraška polja, podolja, ravniki (zaselki, gručaste vasi)
19. Submediteranski: gričevja, doline, planota Kras (gručaste vasi, razložena naselja na gričih)
20. Subpanonski: gričevja, doline, polja (razložena naselja na gričih, dolge vasi v dolinah)
21. **Makroregija**: npr. dinarskokraška Slovenija; **regija**: Gorjanci
22. Razmišljaj logično! Sklepaj, saj znaš ☺