LOJZE KOVAČIČ: OTROŠKE STVARI

Roman otroške stvari je bil napisan v poznem ustvarjalnem obdobju Lojzeta Kovačiča, sam ga celo podnaslovi kot Post skriptum I. Dokončan je leta 2003, ko je avtor star 74 let. Roman je avtobiografski, v njem je opisano Kovačičevo življenje vse od srečanja njegovih staršev do zadnjih opisanih let. Celotna biografija ostaja nedokončana, fragmentarnost je bistvena značilnost Kovačičevega sloga ustvarjanja. Kovačičevo ustvarjanje se navezuje na različne motive, med katerimi so najvidnejši revščina, ljubezen, smrt, ustvarjanje, otroštvo ter tujstvo in izkušnja vojne, nasilja.

# Kratek življenjepis:

Kovačič se je rodil leta 1928 v Baslu mami Elisabeth, Nemki, in očetu Alojzu Kovačiču, Slovencu. Ob izgonu prebivalcev brez švicarskega državljanstva leta 1938 je iz Švice izgnana tudi družina Kovačič. Preselijo se k očetovemu bratu v Cegelnico na Dolenjskem, kjer se začne učiti slovenščine, nato v Ljubljano. Leta 1944 mu umre oče in po koncu druge svetovne vojne mater, sestro in nečakinjo deportirajo iz Jugoslavije, medtem ko Kovačič kjub težavam z oblastjo lahko ostane zaradi znanja slovenščine. Leta 1962 konča študij slavistike in germanistike na pedagoški akademiji in se leto kasneje zaposli kot dramaturg v Lutkovnem gledališču Ljubljana. Umre v Ljubljani leta 2004.

# Zgradba:

Roman je razdeljen na 15 naslovljenih poglavij, pri čemer jih je večji del razčlenjenih na več oštevilčenih poddelov. Šest poglavij je enodelnih, to so Bolnišnica, Friderli, Gizela, Kinematograf, Avgust 36 ter Golob. Najbolj razčlenjeno je tretje poglavje z naslovom zelena hiša, razdeljeno je na osem oštevilčenih delov, od katerih noben ne preseže štirih strani. Zčaetna poglavja in njihovi deli so kratki, zdi da je tudi fragmentarnost večja oz. da so odkruški spominov manjši, krajši, medtem ko so poglavja v drugi polovici romana vse daljša in fragmenti obširnejši. Poglavja si sledijo v koronološkem zaporedju, pri čemer, zaradi razdrobljenosti niso tesneje povezana.

# Motiv družine

* Bubi iz dogajanja, izkušenj in pripovedovanja spoznava starša, pripovedovanja subjektivizirana s strani mame. Najbolj odtujeni so pri selitvah, najbljižje pa so si v Cegelnici (vedeli so, kam so namenjeni ter v kaj se spuščajo, pa so vseeno nadaljevali, vztrajali).
* Vse družine v romanu so zaznamovane z **revščino** in bojem za preživetje (izjema židovska družina Neumann)
* Družina Bubija zelo **zaznamuje**, saj ni imel neke vzgoje in dovolj pozornosti za normalen razvoj. Odnos v družini je pomemben in odvisen od partnerskih odnosov. V Bubijevi družini sta imela starša slab odnos, kregala sta se vpričo njega, zato ni funkcioniral ne odnos med staršema, ne v družini.
* Pojavlja se motiv enostarševskih družin (Fridrli, albanska družina)
* Družine se bile tudi **nacionalno motivirane** (mama ni pustila Bubiju, da se druži z albansko družino, družino Kovačič so izgnali iz Švice, očetu so uničili izložbo).
* Vloga staršev za Bubija: Odrekala sta se hrani, da bi preživeli otroci, mama in oče si nista bila blizu. Podoba očeta in mame je tradicionalna: oče skrbi za preživetje družine (prinaša denar), mama skrbi za družino (osnovna skrb -> šola, hrana). Očetova vloga ni izrazita, hkrati je močna (zaradi dela odsoten), mamina vloga močna (ga vzgaja).

# Motiv sester

* Margrit in Klara sta pomagali pri **vzgoji, skrbeli sta zanj**, a je starostna razlika prevelika, da bi se povezali tesneje, zato je bolj navezan na Gizelo.
* Tesnejši odnos ima s Klaro (že ko je bil dojenček, jo je dojemal prijazneje kot Margrit, ki ga je strašila. Bubi je Margrit odveč (v parku) odnos se bolj vzpostavi med Bubijevim časom v bolnišnici (Margrit mu prinese čokolado) -> prvič po dolgem času postane del življenja, del drugih otrok (na kopališču). Klara je Bubiju najbolj tuja po rojstvu Gizele, z mamo sta odšla v Francijo, Bubiju pa so rekli, da je Klara bolna (ni vedel resnice), najbližje sta si s Klaro v Sloveniji (morala držati skupaj in paziti na družino).

# Motiv matere

* Bubi mater pozna od začetka (še iz košare), ni ji zameril, če ga je kdaj udarila.
* Mama predstavlja **avtoriteto, opravlja posle**, z očetom se je poročila iz ekonomskih razlogov in ne iz ljubezni. Lisbethin oče hotel, da se poroči z moškim z obetavnim, uspešnim poslom.
* Mati se zna prebiti skozi težke čase, rešiti sebe in družino iz težkih situacij (najde optimizem zase in za družino). Prihod v Slovenijo je zanjo velik napor, saj ne zna jezika, prisiljena se je preseliti v Ljubljano, kjer se sooča s težkimi razmerami (lakota, zmerjanje). Kjub revščini in pomanjkanju **ohrani dostojanstvo**, kaže lažni videz, da je njihova situacija kratkotrajna (v prizoru, ko naroči otrokoma, da na vprašanja o pohištvu odgovorita, da je še vedno na železniški postaji). **Ne kaže šibkosti** (vse sprejme, se ne upre). V taborišču je izgubljena, kjer tudi umre.
* Vloga v Bubijevem življenju: disciplina, pripovedovalka zgodb, ki jih ne pozna (oče, Lorelei), tenkočutnost, temperament, marljivost (tako mama kot Bubi skrbita za družino), strpnost, besede imajo neko vrednost (znajo nekaj izrazit). Ko mu je pripovedovala zgodbe o očetu, se Bubi ni postavil na nobeno stran, tako se tudi ni mogel identificirati, ne more iskati prave podobe, predan mora biti samemu sebi (če želi odkriti samega sebe).
* Z mamo sta zelo malo odtujena (pri pripovedi o očetu, med prepiri staršev).
* Klara je podobna mami: partner in oče se ji odrečeta (tudi sorodniki), trdo delala (za vse skrbela Lisbeth).
* Tudi druge mame: Friderlijeva mama, turška mama
* Bubijevo mamo življenje ves čas ponižuje: rada bi bila urejena, normalna gospa in žena, zaznamuje jo poroka s človekom, ki jo odnese na družbeno dno, mama šla v ta položaj zavestno (tukaj preživetje ni človeka vredno)

# Motiv doma in selitev

* Veliko so se selili. Sprva po Baslu, kasneje pa so se zaradi očetovega državljanstva morali preseliti v Jugoslavijo. Njegova družina je imela 6 domovanj.
* **Elizabethplatz:** Ko je bil Bubi še čisto majhen. Iz te hiše se spominja rjave sobe, kjer je kot dojenček ležal pri oknu v košari in opazoval okolico (okrogla miza, omara, svilena luč, visoki stoli). Marsikdaj ga dvignejo in ga nesejo k oknu, kjer opazuje okolico njihovega doma, kjer vidi tramvaj in park v bližini. Poleg rjave sobe se spominja tudi bele sobe, v kateri je bilo polno temnega in črnega pelca. To je bila soba, v kateri so delali s krznom. Pri oknu je bila miza, kjer je delal oče. (poglavje 1 – Košara)
* **Gerbergassli**: Nato so se preselili v t.i. zeleno hišo. Ta hiša je imela pročelje z okrašenimi okni, pod njim dva okna, kjer sta se nahajala salon in delavnica. Zraven je bila tudi trgovina z izložbo in zraven vrat hišni vhod iz železa. Med nadstropjema je imela eno majhno okno, drugo okno je bilo v kuhinji. Hiša je stala v vrsti hiš, ki so stale druga zraven druge. V tej ulici je bilo še veliko trgovin, v neposredni bližini pa tramvaj in park. (poglavje 3 – Zelena hiša)
* **Bahnhofstrasse**: Medtem, ko je bil bubi v bolnišnici, se je družina preselila. Bahnhofstrasse je bila dolga, živahna ulica z veliko trgovinami, imela pa je tudi zabavišče in kinematograf. Njihovo stanovanje je bilo je bilo v prvem nadstropju. Imeli so veliko dnevno sobo, poleg nje pa še dve manjši in eno zelo majhno sobo (tam je Bubijev oče šival kože). Skozi kuhinjsko okno je lahko videl Elizabethplatz in njihovo staro hišo. Dnevna soba je imela 2 majhna balkona. Nasproti njihovega stanovanja je bila slaščičarna, delikatesa, gostilna pa je bila na vogalu. Zraven hiše je bil tlakovan klanec. (poglavje 5 – Friderli)
* **Rue** **De** **Bourg**: Medtem, ko je bil Bubi v zdravilišču, se je družina spet preselila. Hiša je imela stranska vrata, ko si stopil skozi, pa je bila veža in stopnišče. Hiša je imela veliko majhnih, temnih prostorov. Kuhinja je bila obrnjena na ulično stran, skozi okno v spalnici pa so videli samo ulico, ki je vodila na trg. Čisto zraven hiše je bila tudi tramvaj postaja. Spodaj je imel temno zeleno izložbeno okno brez vhoda v trgovino. V trgovino so vstopali pri zadnjih vratih. (poglavje 7 – Hribi in doline).
* **Milterestrasse**: Zaradi prevelikih stroškov se je družina spet selila. Hiša, kjer so imeli poslovne prostore, je stala na vogalu pri pošti. V tretjem nadstropju sta bili dve sobi, ki sta služili kot poslovni prostori. Ena soba je bila sprejemnica, druga pa delavnica. Le ulico stran pa je bila hiša, kjer bodo živeli. Imela je veliko okno, ki je bilo zabito z deskami. Zaradi kanalizacije je zelo smrdelo. Hiša je imela majhno vežic, ki je bila zelo zanemarjena, zraven pa so bile stopnice, ki so vodile v višje nadstropje, kjer je bila kuhinja, zraven majhna sobica brez okna in na drugi strani majhna, rumena soba. Hiša je imela tudi podstrešje, kamor so vodile strme stopnice. Njihova hiša je bila svetlo zelena, v okolici pa je bil policijski park in kleparsko-ključavničarska delavnica. (poglavje 10 – Karneval)
* **Ceglenica**: Ker oče ni imel švicarskega državljanstva, so se morali preseliti v Jugoslavijo, v očetov rojstni kraj. Najprej so nekaj dni bivali v Ljubljani, nato pa so se odpravili v Ceglenico. Živeli so pri očetovem bratu Karlu, katerega hiša je bila 2 ure hoje oddaljena od železniške postaje, hiša je bila postavljena v bližini reke Krke. V tej hiši so imeli majhno sobo, kjer je bila peč in postelja. Ta soba je imela tudi dimnik. (poglavje 14 – Indijanci)
* **Jarše**:Nato se preselijo v Ljubljano, v majhno stanovanje, kjer je oče živel, ko je delal v Ljubljani. Hiša je bila modre barve in je bila blizu žalskega pokopališča. Soba je bila velika 3,5 x 2,5 m. v njej je bil gašperček s pečico, miza, stop, skrinja s kožami, pod oknom šivalni stroj. V kotu je imel črke od krznarije, ki jo je imela v Baslu. (poglavje 15 – Sava)
* Bubi in njegova družina se skozi njegovo otroštvo veliko selijo, sprva le po Baslu, kjer so najprej imeli lepo hišo, potem pa so se vedno znova selili v manjše, cenejše in bolj zanemarjeno stanovanje zaradi pomanjkanja denarja. Oče se je ukvarjal z krznarstvom, ki je bilo sprva uspešno, s časoma pa so prodali vedno manj krzna, kar je pomenilo vedno manj denarja in vedno manjše možnosti za lepo stanovanje. Ker Bubijev oče ni imel švicarskega državljanstva, so se morali preseliti v Jugoslavijo, kjer so najprej živeli na Dolenjskem pri očetovem bratu. Vendar tam niso bili dobro sprejeti, ostali družinski člani so jim velikokrat nagajali, zato so se preselili v Jarše, kjer je oče imel majhno stanovanje, ko je delal. Tu je bilo njihovo življenje najhujše, saj je bilo pomanjkanje hudo in so včasih celo stradali.
* Poleg domov, pa je Bubi veliko svojega otroštva preživel bolan in je zato **skoraj leto živel v bolnišnici**, kjer je okreval za tuberkulozo, kasneje pa **skoraj 2 leti v zdravilišču**, kjer se ni počutil dobro in je imel resne težave (kakal je v posteljo in bruhal).
* Lahko rečemo, da Bubi v otroštvu nikoli **ni imel pravega doma zaradi števila selitev**. Čeprav se je na vsak dom (vsaj na začetku) zelo navezal, je vedno znova in znova moral spremeniti okolje, v katerem je živel. Velikokrat se je zato vračal k starim hišam, kjer so včasih živeli in se spominjal njihovega življenja tam. Veliki šok zanj so bile predvsem selitve, ko je bil v bolnišnici oziroma zdravilišču, saj je tako prišel in popolnoma tujega okolja v novo, še bolj tuje okolje, medtem ko bi bilo za njega bolje, če bi lahko prišel po takšni izkušnji nazaj v dom in okolje, ki ju je poznal.
* Največji šok zanj je bila gotovo selitev v Jugoslavijo, saj ni poznal ne kulture ne jezika in je bil prisiljen spoznati neko čisto novo kulturo.
* Selitve zanj niso bile najboljša stvar, a se je tako prilagajal na nove situacije in je bil **prisiljen spoznavati nove ljudi**, kar pa ni dobro za otroka, ki tako nikoli ni imel pravega doma.

# Motiv očeta

* Motiv očeta se pojavlja skozi celoten roman (Bubijev oče, Lisbethin oče, Haiinijev oče, oče iz albanske družine, oče dvojčkov Neumann)
* Bubijev oče: Alois Kovačič, 1873, Cegelnica na Dolenjskem. Že zelo mlad je odšel po svetu, da bi se izučil za krojača in krznarja. Bil je priden delavec. Zaljubil se je v hčer Jakoba Faissta, Elisabeth in se z njo, kjub njenim uporom, poročil. Po naselitvi v Baslu je imel sprva uspešno delavnico. Vseskozi je zakopan v delo, tako da se ne zmeni za okolico in se ne včlani niti v obrtno zbornico. V času romana je star 55 do 66 let, utrujen je, bolan, in komaj sposoben delati. Po vrnitvi v domovino se ne znajde več, izgubil je stik s sorodniki, ki se mu le še posmehujejo, opravljati mora vse slabša in težja dela, vse bolj je nemočen in nesposoben skrbeti za družino.
* Bil je **nacionalno** (tujec v nekem okolju), **ekonomsko** (obrtnik, ki izgublja) in **karakterno** (šibek lik) motiviran. Pred nas stopi kot močan lik in vztraja ter preživlja družino kljub bolezni. Oče ima vlogo preživljanja družine in Bubi od očeta dobi predanost delu. Pred nas stopi kot močan lik. Vztraja, je trmast (kljub bolezni) in preživlja družino. Oče ima tipično vlogo: skrbi za preživetje družino (ekonomsko: pri čemer ni ravno uspešen, takrat vstopi mama).
* Vloga v Bubijevem življenju: Bubi in oče imata spoštljiv odnos, a hkrati odtujen. Zbližata se šele v Sloveniji Ni bil glavna avtoriteta, ni bilo tesnega odnosa. Bubi je očeta pogrešal (hotel, da gresta skupaj k Savi (oče bi se sprostil), hotel mu pomagati v mamini pripovedi). Bližine si nista mogla izkazati (Bubi si želi tesnejšega odnosa). Ko je oče odšel v bolnišnico, sta sklenila zavezništvo in se tako tudi zbližala (Bubi je nabiral cigaretne ogorke za očeta, oče pa mu je priskrbel hrano iz bolnišnice. Pogrešal je pomaganje očetu, rad bi mu pomagal kot je pomagal fant očetu steklarju v filmu Pobič.
* Zaradi dogodka v mladosti, ko je iz potice pojedel vse rozine, in takšno oddal župniku, **ne mara vere in cerkve**, politične nazore (precej do fašizma) pa precej pasivno sprejema od drugih, zlasti prijatelja Zankarja.
* Vseskozi roman je bil oče deležen **nacionalizma** in **sovraštva**. V Baslu so mu baselski nemci razbili izložbo, stroje in krzno pa so pometali na cesto. Očeta so hoteli izgnati iz Švice, ker ni imel švicarskega državljanstva, saj je hotel ohraniti slovensko. **Naivnost** se kaže tudi v nepremišljenem posojanju in podarjanju denarja raznim prevarantom po koncu vojne, ki izkoriščajo njegov patriotizem. Vedel se je **nespametno** in **nepremišljeno**, verjel je, da so ljudje pošteni, verjel je v svoj narod.

# Motiv bolezni

* Bolnišnica: Zaradi pljučnice. Vseh dogodkov v bolnišnici se ne zaveda, v bolnišnici je gledal skozi okno, z drugimi otroki se je igral (z žogo, papirnatimi račkami, v katere so urinirali in jih metali). Pobegnil je domov, šel na drugo stran ograje po žogo, jo vrgel nazaj ter izkoristil priložnost za pobeg, doma so ga našli pod posteljo in ga odpeljali nazaj v bolnišnico. Obiski družine so bili redki, mama in sestri so ga obiskali večkrat kot oče (ni mogel zaradi dela).
* Očetova bolezen tuberkuloza: njegova bolezen privede do pakta, zavezništva med očetom in Bubijem (kruh v zameno za cigarete), oče si ni hotel priznati, da je šibek (bolezni ni jemal resno), finančno in zdravstveno bil na dnu, cigaretam pa se ni hotel odreči, saj mu prinesejo vsaj nekaj olajšanja, nekakšno zadovoljstvo. Kruh je Bubi hranil za družino, večkrat za Gizelo, včasih pa ga je pojedel tudi sam, saj je bil sestradan. Bubiju se bolniki zdijo grozni (na oddelku za jetične).
* Zdravilišče: Bubi v zdravilišču v planinah ponovno zaradi pljučnice. Tja oddide z očetom, z vlakom. Zanj skrkbijo nune (medicinske sestre). Na norčevanja in zapostavljanja od ostalih otrok odreagira tako, da se pokaka v posteljo, kasneje pa bruha. Telo se podzavestno odzove, se upira. Strah ga je bilo, bil je sam, ni imel koga. Telo se je upiralo avtoriteti. Zatekel se je k domišljiji -> gledal je sliko z gozdarjem in dvema ženskama.

# Bubi in sorodniki

* Očetovi sorodniki: Karel, Mica, Jožef, teta, 5 otrok: 3 hčerke (Minka, Pavla, Anka), 2 sinova (Ciril, Ivan) -> niso čutili, da je družina Kovači v stiski
* Bubi je sprva opazil zunanji videz: na teti Mici najprej opazi, da je polna izpuščajev, bolna
* Bubijevo družino po ličkanju koruze čaka ponovna selitev, sorodniki so večer pred odhodom ličkali koruzo, se zabavali (imeli lep družinski večer). Družina Kovačič ta trenutek ni mogla podoživeti (zapostavljali so jih, jih imeli grdo). Bubiju prekipi, ko v sobo vržejo pohabljenega vrabca (udari sestrično Anico), naslednji dan so morali oditi po dolgi poti, prevoz so jim ponudili cigani. **Karel je grob z njimi**, zamaši jim gašperček, očetu nalaga vedno labša dela, iz njega se tudi norčuje.
* Sorodniki niso čutili, da je družina v stiski. Bubi iz življenjske nuje krade (kruh, jajca, meso), po kraji mesa je bil najhuje kaznovan (Karel ga pretepe z verigo). Bubija obišče in prinese hrano (zadnji Karlov obisk ter dejanje prijaznosti). Karel je bil brezčuten in grob, ni jim pomagal.
* Bubi se preko očetovih sorodnikov tudi prvič sooči s smrtjo, povedali so mu, da je umrla očetova mati (tri dni so sedeli in molili zanjo, ob njej). Videl je sliko očetove mame v krsti.
* Očetove sorodnike spozna v živo, materine preko njenih pripovedi, največjo vlogo odigrata oče (zaradi poroke) in brat Hagedorn (zaradi pustolovskega načina življenja, krzna, svetovanja o selitvi v Basel).

# Motiv avtoritete

* Tesno povezana z vzgojo. Glavna avtoriteta ni oče, ampak mati. Bubi je vzgojen pod plivom permisivne vzgoje. Tudi šola mu ni dopuščala dojemanje stvari na ravni izkušenj, doživetij, kasneje se je z njim ukvarjala učiteljica Roza Mejakova. Šola mu je sprva vsiljevala pretirano grobo avtoriteto. Srečuje pa se tudi z avtoriteto institucij (bolnišnica, zdravilišče, šola, policist)
* Avtoriteto predstavlja tudi stric Karel, ki je neizprosen do samega sebe ter do drugih.
* Bubijevi odzivi na avtoriteto: svojeglav otrok -> beg od doma predstavlja beg od avtoritete (enako v šoli), v šoli je molčal kljub temu, da je vedel odgovor. Kar ga ni zanimalo je preslišal ali ignoriral, naredil je selekcijo. Kar ga je privlačilo, je sprejel (kar ga ni, je zavrnil (raje pobegnil)).
* Bubi je avtoriteto sprejemal trmoglavo, agresivno. Začel kričati, tuliti (običajen otrok bi se jokal, on je odreagiral zelo skrajno in jezno.) Pobegne tudi iz bolnišnice, zapira se vase in se nezavedno, fizično upre (v zdravilišču).
* Uniforma pri policistu ga prevzame (pripravi ga do tega, da avtoriteto upošteva, jo sprejme), epizoda z golobom (zaradi spoštovanja do uniforme prizor celo odigra).
* Deklarirano zavračanje avtoritete: v življenju iskal sebe, svojo identiteto, ko proda katekizem vojakom in strga spričevalo, se delno najde. Bubi je v življenju svojo pot iskal ves čas.

# Motiv šole

* Sprva je bil Bubi **ponosen** na to da je šolar, šole se je veselil, nato pa je začel špricati in skrivati svojo šolsko torbo, dokler je tudi ni več našel. Moral je imeti torbo od sestre, ki je bila živo rdeča z jermeni, ki jih je prišil oče *(metafora za šolo, ki je ni hotel obiskovati)*. Vedno **težje** mu je bilo hoditi v šolo, saj so ga zopet zapostavljali otroci, hkrati pa je imel težave z učenjem, to pa ni pomenilo da je Bubi bedak. Z njim sta se ukvarjali sestri, ki pa nista imeli veliko potrpljenja (Klara več kot Margrit), učila pa ga je tudi mama. Bubi je eno leto obiskoval tudi šolo za posebne otroke, v katero pa ni spadal in se vanjo tudi ni vključil. Oče je podkupil učitelja, da je Bubi izdelal vsaj en razred.
* V Ljubljani je večino časa molčal in se zaprl vase, **preslišal je stvari, ki ga niso zanimale**. Prvič v življenju je do njega stopila oseba človeško (Roza Mejakova), ga pohvalila in izpostavila njegove lepe oči, dojela ga je kot človeka. Z avtoriteto je obračunal in v življenje vstopil sam.

# Bubi in prijatelji

* Motiv prijateljstva se pojavlja že v začetku romana, ko Bubi zaradi nacionalnih trenj ne more navezati stika z albansko družino (mama mu prepreči, reče mu da so bolni).
* Njegov drugi prijatelj je bil Friderli (imel ga je raje, kot Bubi njega in to je Bubi vedel in izkoriščal) kradel mu je igrače s pomočjo svoje domišljije in sposobnosti pripovedovanja. Zasačila ga je mama, ki je vse igračke vrnila. Bubi se je počutil kot hudodelec, ker je prizadel Friderlijeva čustva.
* V gorskem zdravilišču je bil ponovno samo izobčenec, povezal se je samo z Olijem, igrala sta se z bambusovkami.
* Za en dan je bil prijatelj tudi z dvojčkoma Neumann, ki sta se mu zdela drugačna (bila sta drugače disciplinsko vzgojena). Pokazal jima je kako se on igra.
* Prijatelj je bil tudi s Heinijem, z njim in z ostalimi se je igral Indijance. Na njega je bil navezal, ko je šel v Jugoslavijo mu je bilo zelo hudo (ni vedel ali sanja ali ne).
* Bubi si je moral biti za vse sam, do vsega mora pristopiti sam, nič mu ni podarjeno. Tak otrok ne zmore sprejemati in dojemati, pa tudi dajati ne. Svoj svet je vzel zares, on je režiral dogodke.
* Pri prijateljstvu ga je omejeval jezik (pri bratrancih v Cegelnici)
* V Sloveniji pa se je spoprijateljil z Mirkom in Štefom (Ljubljana), skupaj so iz vode vlačili pohištvo in les. Z Mirkom je šel beračit. S Štefom je obiskal kino v Mostah.
* **Nenehne selitve so mu onemogočile ohraniti prijateljstva, ni mogel izživeti pravega.**

# Motiv domišljije

* Bubi ni imel prave podpore pri razvijanju domišljije, starša mu nista najbolj pomagala, med sestrama in njim pa je bila velika starostna razlika. Domišljije ni razvijal niti v šoli, sam se noben ni ukvarjal z njim individualno. Razvijal se je sam, zelo je dovzeten.
* Domišljijo si je poskušal razviti s pomočjo maminim pripovedi (Lorelei, o očetu), vpletel se je v zgodbe in je zelo tenkočutno doživljal.
* Oče mu je dal ime Samson (po bojevniku), ime sproži razvoj domišljije.
* V domišljijo se je umaknil ko je bil osamljen (v zdravilišču slika, bolnišnica), hude trenutke preživlja sam, zateče se k domišljiji.
* Domišljijo je razvijal predvsem pri igri (Indijanci -> kostumi in celoten scenarij) in pri družini Neumann (naredil bunker, ne zanimajo ga igrače, igro ustvari sam, naredi kaos)
* Domišljijo je uporabljal tudi kot orodje, da je Friderliju kradel igrače. Z velikim veseljem mu je pripovedoval zgodbe.
* Ko je prišel v Slovenijo je začel pisati zgodbe (da bi pripadal).
* Erotična domišljija se je razvila, ko je bil pri trafikantki v naročju, tudi ponoči ko jiva je poslušal pri spolnem odnosu.

# Motiv narave

* Motiv ptic: je prvi motiv narave, ki se pojavi v knjigi. Že na samem začetku, ko je bil Bubi še majhen je skozi okno opazoval golobe. Lahko bi rekli, da je bilo to malo **nenavadno**, saj golobe v današnjih časih enačijo z mestnimi podganami, pa tudi takrat so jih bili ljudje vajene in se jim niso zdeli nič posebnega. V knjigi je celo omenjeno, da so jih nalašč pobijali, reveži pa so jih imeli za hrano. To da so bili Bubiju **všeč golobi**, in da je enega celo hotel imeti doma, kot domačo žival, za katero bi skrbel, samo stopnjuje njegov nenavaden a hkrati **edinstven značaj**. Zanj so bili golobi lepe ptice, edine, ki so živele v mestu z ljudmi. Njegov opis goloba je zelo metaforičen.
  + Vrabci: bili so hrabri, hitri pritlikavci, barabice doma med tramvajskimi tračnicami in električnimi žicami. Golobom so kradli hrano.
* Beli galebi: bili so pustolovci, razbojniki, roparji, ki so krožili nad Renom.
* Srake: brezobzirne
* Vrane: Bubi jih je najmanj maral, malo celo bal. Vran je veljal na nebu za orjaka, pravo roparsko letalo. Poleg tega pa je še imel lastnosti mrtvaškega ptiča- str.217
* Motiv divjih živali: Če lahko rečemo, da so tudi divje živali, ki jih je brat pošiljaj iz Indije, del motiva narave, ga ta motiv spremlja na vsakem koraku. Saj se ukvarjajo s krznarstvom in so nagačene živali del Bubijevega vsakdana. V današnjih časih se nam uporabljanje živalske kože za krzno zdi nesmiselno, saj poznamo umetne snovi s katerimi nadomestimo ta material. Vendar je bilo v tistem času edini material, ki jih je ščitil pred mrazom, zato bi lahko rekli, da to na Bubija ni imelo posebnega vpliva, ali pa je že bil vajen saj ga je to spremljalo od prvega dne.
* Motiv rek: Bubija spremljata dve reki skozi njegovo otroštvo, to je reka Ren h kateri je rad zahajal sanjati v Baslu, in Sava, pri kateri so se igrali in nabirali različne stvari z otroci iz oklice Ljubljane.
* **Reka ren**: Reka Ren je bila v Bubijevem življenju še takrat, ko je bil otrok brez vsake skrbi., Družina je bila takrat še finančno dokaj priskrbljena. K njej je hodil, da bi se umaknil od družine, večinoma pa je bilo obrežje reke Ren njegovo skrivališče takrat, ko je šprical pouk. Ko se je pretihotapil do obrežja je opazoval reko in v njeni globini videl morsko kraljestvo, zlatolaso Lorelei, … v vrtincih je videl tisoč različnih bitij, ki so treščile na dno. Bil je pomorščak, pustolovec, razbojnik, ki pluje in ga valovi premetavajo sem in tja po reki .
* **Reka sava:** Reka Sava se pojavi v njegovem življenju, ko so se že preselili iz Cegelnice v Jarše. Takrat je bil Bubi že starejši in se je zavedal, da nimajo veliko denarja in kaj to pomeni. A vseeno prvič ko je zagledal reko Bubi pravi, da je stopil na ozemlje paradiža. Savo doživlja, kot nekaj neskončno lepega, a hkrati smrtno nevarnega. Zaradi pomanjkanja, je veliko ljudi izkoristilo Savino neusmiljeno pot, na kateri odnese vse kar ji stoji na poti in za sabo odvrženo pusti na obrežjih.Marsikoga je reka odnesla in vse kar je od njega ostalo so bile kosti na obrežjih, poleg človekovih so tam ležale tudi lobanje psov, krav, konjev …. Tudi Bubi bi kmalu pristal med kupom teh kosti, vendar so ga pravočasno rešili.
* Motiv parka
  + Že od petega leta je bežal od doma. Oboževal je to, da se je lahko sprehajal po mestu in po parku. Da je odkrival nove stvari, saj je bil zmeraj zaprt v hiši, ker starši zaradi dela niso imeli časa da bi ga peljali ven. Bubi je bil zelo pameten fant, saj je njegova domišljija kar kipela od idej. V parku so mu še posebej bile všeč marjetice. Te so bile tudi Gizeli najbolj všeč. Rad jih je imel, ker so se mu zdele tako prostodušne, ker so kar križem kražem gledale okoli sebe. Vidi jih celo kot pomoč.
* Bubi je v naravi izživljal svoje fantazije in domišljijo, ni imel socialnega življenja, imel pa ga je v naravi in sebi. Temna plat narave: v Cegelnici (neizprosna, grozna)

# Motiv tujstva

* Bubi se skozi celoten roman srečuje z motivom tujstva, lahko bi rekli, da je Bubi večni tujec, tako kot njegova celotna družina. Bubija so ostali ljudje označili za tujca.
* Z motivom se srečamo že ob začetku romana, ko se Bubijev oče poroči in živi v Švici. Zaradi patriotizma in trme, oče zavrne švicarsko državljanstvo in je za ostale ljui v Švici tujec.
* Tujstvo ne temelji samo na narodnosti, Bubi je izločen v zdravilišču, bolnici in šoli. Izobčen je zaradi revščine in drugačnosti.
* Bubi se zaveda, da so tujci (mamo ščiti pred ljudmi, ko jo zmerjajo).
* Najbolj močno se tujstvo pokaže, ko se družina preseli v Cegelnico, vsi so jih izobčili, niso bili deležni nobne pomoči in prijaznosti.

# Motiv jezika

* Slovenščina je bila za Bubija vedno nekaj nedostopnega, nikoli si ni mislis, da bo kdarkoli pisal romane v slovenščini.
* S pomočjo domišljije premaguje težave, jezik je kot orodje preživetja, ko je pisal slovensko.
* Jezik je za Bubija pomemben, Bubi se ga je učil od bratrancev v Cegelnici, iz pesmi, v Novih Jaršah od učiteljice in od mame ko je učila margrit pisati pisma.
* Bubi se je zavedal velikega pomena in moči jezika ter besed, čeprav tega ni povsem določno priznaval. Pomembnost, ki jo je zanj imel jezik, se kaže tudi v njegovem nenehnem primerjanju sebe in stvarnega sveta s svetom legend, bajk, pravljic... Rad je tudi sam izumljal zgodbice in jih pripovedoval prijatelju Friderliju ter nečakinji Gizeli. Temu so se s časom pridružile zgodbe iz filmskega sveta. Bubi je čutil čarobno moč besed, s katerimi je mogoče manipulirati in jih izkoriščati za doseganje določenega učinka, kar se je pokazalo ob več priložnostih, posebno pa, ko je za domače po svoje prirejal pripovedovanje o zdraviliščih. Ob prihodu v Jugoslavijo pa se je zavedel, da je oče kot edini družinski član, ki je znal govoriti slovensko, s tem v družini pridobil pomembno vloho, ki je pred tem ni imel.
* Znanje jezika je Bubijevemu očetu omogočalo obvladovanje okolja, v katerem so se iznenada znašli, medtem ko so ostalo družinski člano v novem okolju doživljali občutek ujetosti. Bubi je takšna občutja delil z mamo, ta pa ga je usmerjala k nezaupljivosti in previdnosti do Slovencev, saj jih je dojemala kot tujce. Bubi sam je nanje gledal kot narod s težko določljivim značajem, ki je bil ravno v 30. letih 20. stol. izjemno zadržan, zaprt in sovražen do vsega nemškega.
* Sam se je na Slovenskem počutij tujega, saj baselske nemščine ni mogel uporabljati, slovenščine pa ni znal (moral se je je hitro naučiti, saj je bila edini uporaben jezik).

# Motiv narodnosti

* Narodnost: identiteta, pripadnost, jezik, kultura
* Državljanstvo: da pripada v državo
* Bubijev oče ni zamenjal državljanstva, narodna zavest mu je to preprečila. Očeta so stigmatizirali, da je kmetavzar in da podpira Hitlerja. Edini, ki sta pomagali sta bili dvojčici v Cegelnice (čisto iz dobrote).

# Motiv revščine

* Tema, ki izstopa v Kovačičevem romanu in Bubijevem otroštvu je naraščajoča revščina, ki zaznamuje Bubijevo družino, obenem pa tudi celotno družbo. Gre za prikaz obdobja kapitalizma z začetka 20. stol., ki je privedel do ekonomske krize in zloma leta 1929. Družina Kovačič se je morala po ekonomskem in družbenem vzponu s krznarstvom v prvih dveh destletjjih 20. sol. soočiti z upadanjem poslov in zaslužka. Iz velike razkošne hiše, ki je bila v njihovi lasti, so se bili prisiljeni seliti v skromna najeta stanovanja. Skrivali so se pred izterjevalci denarja in rubežniki, zaradi česar so doživljali strah in ponižanje. Bubi se je zgodaj zavedel pomembnosti in redkosti denarja, ki deli ljudi na bogate in revne celo po smrti. Največjo revščino izkusi v Jugoslaviji, kjer so njegovi petčlanski družini celo sorodniki odrekli vsakršno pomoč, zaradi česar je bila prisiljena živeti v najeti sobici. To je povzročalo dodatne nesporazume znotraj družine in sprožilo njeno postopno razkrajanje. V obdobjih, ko je družini uspelo, da si je priskrbela nekaj več denarja za dlje časa, pa je med njenimi člani vladalo veselo, sproščeno in šaljivo razpoloženje, a takih trenutkov je bilo malo in bili so kratkotrajni.
* Tudi zunaj Bubijeve družine so mnogi doživljali naraščajočo socialno stisko. Eden izmed najbolj reprezentativnih je bil moški v rjavem plašču, ki ga je Bubi srečal na baselski ulici. Ta je kradel mestne golobe, da se je z njimi prehranjeval. Poleg tega so bile nazoren primer uboštva tudi številne slovenske in priseljene družine, ki so živele v Novih Jaršah v Ljubljani. Med temi so bile matere samohranilke, priseljenske družine in berači.
* Družina Kovačič je trpela tudi lakoto, jedli so poceni krompirjevo juho, kostanjev pire z malinovcem je bil že razkošje. Ostali so jedli golobe zaradi revščine. Bubija tlačijo nočne more zaradi lakote, bledlo se mu je, oče je v bolnišnici hranil kruh. Zamenja knjigo za kruh.

# Kdo je Bubi?

Predstavitev zajema opisin oznako:

* socialna: socialni status, s kom živi, kako je
* psihološka: značaj
* estetska: literarna vloga *(personalni pripovedovalec, antijunak (ker pri vseh stvareh, ki jih dela, doživi večinoma neuspehe, glavni lik)*
* živlenjepis

Bubi je glavna oseba v romanu, hkrati tudi personalni pripovedovalec.

Alojz Samson Kovačič, spremljamo ga od rojstva do 11 let.

# Oznaka

Psihološka: občutljiv (intuativno odreagira), tenkočuten (v vse se vživi, vse doživlja izjemno močno), vse doživlja subjektivno in zelo intenzivno, ima burno domišljijo in pustolovski značaj (beg), krivice, ki jih doživlja občuti zelo boleče, včasih tudi sovražno, zanima ga umetnost, doživeto pripoveduje zgodbe (dober pripovedovalec)

Socialna: že zgodaj ga zaznamujeta tudi revščina in boj za preživetje, slab položaj družine in skrb za državljanstvo, od ostalih ga je ločeval tudi jezik

Estetska: v romanu ima Bubi glavno vlogo, je antijunak (nesreče, ne doseže ciljev), še vseeno vztraja, čeprav se mu vse obrne

Življenjepis: KRONOLOGIJA