SLOVENIJA VPRAŠANJA

1. Opiši geografsko lego Slovenije.

Slovenija leži ob 46. vzporedniku (polovica razdalje med ekvatorjem in severnim polom), zato sodi v klimatskem pogledu v zmerno topli pas in ima razmeroma ugodno podnebje-4 letni časi. Geografska lega močno vpliva na naravne in družbene značilnosti. Z geografsko lego pa gledamo tudi položaj države glede na sosedstvo, kar opredeljujemo z izrazom geografski položaj.

1. Pojasni geostrateško lego Slovenije.

Geostrateška lega je v preteklosti povzročala ozemeljske apetite drugih držav po našem ozemlju, danes pa imamo zaradi nje v združeni Evropi številne prednosti. Ena od prednosti je prometno-tranzitna lega zato čez našo državo potekajo pomembni prometni koridorji.

1. Pojasni naravnogeografsko in družbeno-geografsko pestrost Slovenije.

Ena od najpomembnejših naravnih značilnosti naše države je lega ob stiku štirih evropskih naravnih enot-Alp, Panonske kotline, Dinarskega gorstva in Sredozemske kotline. Posledica take lege je izrazita raznolikost. Prehodnost je naslednja značilnost našega površja (naravne enote postopoma prehajajo druga v drugo).

Družbeno-geografske značilnosti Slovenije pa so da slovensko ozemlje leži na stiku štirih jezikovnih skupin (slovanske, romanske, germanske in ugrofinske) oz. na nekakšnem presečišču evropskih jezikov in kultur. Slovenski jezik sodi v skupino južnoslovanskih jezikov.

1. Naštej in na kratko opiši 5 makroregij v Sloveniji.

* ALPSKE POKRAJINE; obsegajo S del Slovenije, oz predele Alp.
* PREDALPSKE POKRAJINE; obsegajo središče Slovenije, pokrajine pred Alpami, obsegajo vse od Kranja, Ljubljane pa vse do Velenja in Slovenj Gradca.
* DINARSKOKRAŠKE POKRAJINE; jug Slovenije, obsegajo Postojno, Kočevje, Črnomelj.
* OBSREDOZEMSKE POKRAJINE; jugozahodni del Slovenije, pokrajina ob morju, obsegajo obmorska mesta Koper in druge, ter Novo Gorico.
* OBPANONSKE POKRAJINE; severovzhodni del Slovenije, glava kure, obsega Mursko Soboto, Maribor, Celje, Ptuj pa vse do Novega Mesta in Krškega.

1. Zgodovina Slovenije od Rimljanov do danes.

Bili smo del Rimskega imperija, v rimski dobi je ozemlje današnje Slovenije pripadalo državi s središčem v Južni Evropi oz . Sredozemlju. Iz časa Rimljanov imamo še danes številne stvari kot je sredozemska kultura-politični krog. Sredozemski kulturni vplivi so k nam prihajali tudi v srednjem in novem veku, in so se do danes predvsem ohranili v stavbarstvu, pa tudi v gospodarski usmerjenosti, načinu življenja in mentaliteti prebivalstva. Najdaljše obdobje, kar 11 stoletij, pa je ozemlje Slovenije pripadalo državam, ki so imele sedež v Srednji Evropi. Nato smo skupinsko bivali v okviru avstrijske in kasneje avstro-ogrske habsburške monarhije, ter kraljevine SHS. Tudi v Jugoslaviji smo obdržali stik z najbolj razvitimi evropskimi državami. Leta 2004 smo vstopili v Evropsko unijo, tako imenovano združeno Evropo.

1. Kaj pomeni Slovenija v Evropskem merilu?

Slovenija meri 20.273 km2 in ima približno dva milijona prebivalcev (eni najmanjših v Evropi). Glede na indeks človekovega razvoja in bruto družbenega proizvoda (BDP) pa spadamo v zgornjo polovico evropskih držav in v svetovnem merilu veljamo za razvite države.

1. Zakaj je kulturni pečat Srednje Evrope v Sloveniji izrazitejši od pečata JV Evrope?

Saj smo bili dalj časa povezani s Srednje evropskimi državami, in imamo številne kulturne značilnosti, saj smo bili povezani v Avstro-ogrsko, v Nemško Cesarstvo. Z jugovzhodno evropskimi državami pa smo se povezali le v Kraljevino SHS, kasneje Jugoslavijo, pred tem pa nikoli nismo pripadali državam tega kulturno-civilizacijskega območja.

1. Kemijska sestava kamnin v Sloveniji in zastopanost posamezne vrste kamnin .(območja, značilnosti, ).

Kamninska sestava močno vpliva na izoblikovanost površja, prst, rastlinstvo… Po kemijski sestavi delimo kamnine na karbonatne (minerali, kalcita) in silikatne (silikatni minerali- najpogostejši kamen). Karbonatne kamnine so prepustne za vodo, površje na njih pa označujemo kot kraško površje ali na kratko kras. Silikatne kamnine v vodi niso dobro topne in so zato vodo neprepustne. Trdne in odporne kamnina sestavljajo višje dele površja, mehke in manj odporne kamnine pa nižja in manj strma površja.

* Trdne silikatne kamnine; na njih nastaja peščena kisla prst, poznamo magmatske (granit, tonalit) ter metamorfne (gnajs), najdemo jih na Pohorju
* Mehke silikatne kamnine; (skrilavci) pobočja zložnejša, prst debelejša, peščena oz. kisla
* Trde karbonatne kamnine; (apnenec, dolomit), najdemo jih v Alpah, prst je ilovnata, glinasta, sprana.
* Mehke karbonatne kamnine; (lapor, peščenjak, glinavci), debela rodovitna prst.
* -kvartarne naplavine; najdemo jih ob rekah.

1. Vrste kamnin glede na nastanek- značilnosti in zastopanost v Sloveniji.

ločimo tri vrste kamnin-magmatske, metamorfne in sedimentne.

* Magmatskih kamnin je ne površju le 3 %, nastale so bodisi kot globočine, bodisi kot predornine. Največ jih najdemo ob Periadriatskem šivu, v osrednjem delu Pohorja, nekaj pa tudi v predalpskem hribovju. Najbolj znana magmatska kamnina je tonalit, po večini sodijo med silikatne kamnine in so odporne proti odnašanju.
* Metamorfnih kamnin je le nekaj več (4%), nastale so s preobrazbo iz magmatskih ali sedimentnih kamnin globoko v Zemljini notranjosti. Največ jih je v Kozjaku, Strojni in robnih delih Pohorja. Med najbolj znane sodita gnajs in marmor.
* Sedimentnih kamnin je največ, kar 93%, kar je precej nad svetovnim povprečjem. Mehanske sedimentne kamnine so nastale tako,da so reke delce kamnin od nekod odnašale in jih drugod odlagale, delimo jih na nesprijete (pesek) in sprijete (peščenjak). Največ nesprijetih sedimentnih kamnin najdemo ob rekah v dolinah, kotlinah v Predalpskem hribovju. Sprijete sedimentne kamnine pa sestavljajo gričevja na Primorskem in obpanonskem delu Slovenije. Kemične in biokemične sedimentne kamnine nastanejo s kemičnim usedanjem in usedanjem organizmov v morju, med najbolj razširjeno sodijo apnenec in dolomit, oboji so trdne kamnine, odporne proti odnašanju, zato marsikje sestavljajo najvišje dele površja (Alpe, visoke dinarske planote).

1. Magmatske kamnine- lastnosti, območja, predstavniki, delež
2. Metamorfne kamnine-lastnosti, območja, predstavniki, delež,
3. Sedimentne kamnine- lastnosti, območja, predstavniki,delež, vrste
4. Kamnine v Sloveniji glede na starost
5. Dogajanje na območju Slovenije v posameznih geoloških dobah:
6. Predkambrij

Kamnin iz Predkambrija skoraj ni ali pa jih je zelo malo, sestavljaj le del Pohorja in Kozjaka (saj nekateri štejejo za najstarejše metamorfne kamnine). Kopno se je večkrat menjavalo z morjem.

1. Paleozoik

Obilico sedimentnih kamnin iz paleozoika najdemo v Karavankah in Predalpskem hribovju. Kopno se je večkrat menjavalo z morjem.

1. Mezozoik

Največ kamnin je iz mezozoika-sestavljajo Alpe, višje dele Predalpskih hribovij ter kraške planote, ravnike. Povečini gre za apnence in dolomite, njihova razširjenost pa se skoraj povsem ujema z razširjenostjo kraškega površja. V mezozoiku se je na današnjem ozemlju Slovenije nahajalo sredozemsko morje Tetis, ki je ležalo med Afriško in Evrazijsko litosfersko ploščo. Zaradi zbliževanja in trka litosferskih plošč se je konec mezozoika začela alpidska orogeneza. V Tetisu odložene sedimentne kamnine so se zaradi pritiskov začele dvigovati in gubati, tako so nastale naše Alpe, Predalpsko hribovje in Dinarsko gorstvo. Nekateri deli so se namesto dviganja ugrezali, zato je bil del Slovenije ponovno zalit z Jadranskim in Panonskim morjem.

1. Terciar

Kamnine iz terciarja najdemo predvsem na vzhodu in JZ Slovenije, nastale so z odlaganjem v tedanjem Jadranskem in Panonskem morju. Večinoma gre za laporje in še nesprijete peske. Morja so bila še vedno na JZ in V.

1. Kvartar

Najmlajše kamnine so iz kvartarja, to so povečini naplavine rek, ki so jih v obdobju pleistocena in holocena odlagali vodotoki. Po večini so to nesprijete sedimentne kamnine, kot so prod, pesek in glina. V kvartarju so se menjavale ledene in medledene dobe, reke so v tem časuna ravninah odlagale nanose rečno-ledeniškega drobirja. Kvartar delimo na pleistocen in holocen. Zadnja poledenitev se je končala pred 10 tisoč leti, ko je nastopilo obdobje holocena. Alpidska orogeneza pa še vedno poteka.

1. Pojasni, kaj je periadriatski šiv

Periadriatski šiv je ugreznjen svet med severno in južno verigo Karavank na avstrijskem Koroškem.

1. Tipi reliefov v Sloveniji- naštej in pojasni procese, razprostranjenost

Poznamo štiri osnovne reliefne tipe-ledeniškega, rečnega, kraškega in obalnega (morskega).

* Ledeniški relief; je bil včasih rečni relief, ki se je preoblikoval v obdobju poledenitve v pleistocenu, pokrival pa je velik del naših Alp in celo delček Dinarskega gorstva. V gorah so nastali priostreni vrhovi in krnice, ledeniške doline so dobile obliko črke U, pred čeli ledenikov pa so se odlagale značilne čelne morene. SZ Slovenije.
* Rečni relief; prištevamo vsa območja kamnin, neprepustnih za vodo, kjer voda odteka površinsko, ter vse doline in kotline katere so reke odložile svoje nanose peska, proda ali gline. Reke so z globinsko erozijo v dolinah izoblikovale značilne rečne terase. Značilno prepletanje slemen in vmesnih dolin, ki so primernejše za poselitev. Na rečnih nanosih v kotlinah in nižinah so naše največje obdelovalne površine in največja zgostitev prebivalstva. Skoraj celotna Slovenija, čisto pa obsega SV in V Slovenije.
* Kraški relief; ali na kratko kras uvrščamo vsa območja iz karbonatnih kamnin, za katere je značilno kemično raztapljanje in podzemno odtekanje vode-najpogostejši relief. Najbolj značilen je za južni del Slovenije in Predalpsko hribovje. V osnovi razlikujemo apneniški in dolomitni kras. Za apneniški kras so značilni površinski in podzemni kraški pojavi, dolomitni kras pa spominja na rečni relief zato ga imenujemo fluviokras. Kraške planote sodijo med uravnane (planote, ravniki), največje kraške globeli so kraška polja, če se vrstijo v nizu govorimo o kraških podoljih, manjše globeli imenujemo uvale, najmanjše pa vrtače. Med podzemeljskimi kraškimi oblikami so najbolj znane kraške jame in brezna. Je manj primeren za poselitev, motena oskrba z vodo je posledica pomanjkanja površinskih vodotokov.
* Obalni (morski) relief; je omejen le na neznaten del slovenskega ozemlja (le čisto ob obalah morja). K njemu prištevamo le nekatere dele slovenske obale (47 km), kjer so se zaradi delovanja valov izoblikovali klifi (najbolj znani pri Strunjanu), značilna je velika poselitev ter razvoj ladjedelništva, ribištva in turizma.

1. Značilnosti rečnega tipa reliefa (procesi, oblike dolin v zg, sp, srednjem toku)

Oblikujeta ga po navadi dva procesa: erozija(odnašanje, premikanje) in akumulacija (odlaganje). V zgornjem toku nastane ozka, globoka dolina v obliki črke V, ki jo imenujemo soteska, v skrajnem primeru pa vintgar (zelo ozka soteska). Posebna oblika dolin so kanjoni. V srednjem toku ko reka priteče iz strme gorske doline na ravno dno kotline nastane vršaj. V spodnjem toku pa je dolina uravnana.

1. Pojasni zgornji tok, procese, reliefne oblike

V zgornjem toku je strmec največji, reka se vrezuje predvsem v globino, pravimo da prevladuje globinska erozija. Pri tem nastane ozka dolina, ki jo imenujemo soteska, se ožjo dolino pa vintgar. V zgornjem toku opazimo brzice (voda skače čez kamenje in skale), slapove (reke padajo čez navpične stopnje). Zgornji tok opazimo v gorovjih in hribovjih.

1. Pojasni srednji tok, procese, reliefne oblike

Strmec se v srednjem toku zmanjša, reka pa začne delati zavoje. Zaradi zelo močnih zavojev nastajajo okljuki ali meandri. Pri zavoju stržen prestavi na zunanjo stran, voda tam začne bočno izkopavati brek, tukaj opazimo bočno erozijo, na notranji strani zavoj je hitrost precej manjša zato pride do odlaganja materiala-akumulacije. Reka lahko tako z bočno erozijo in akumulacijo razširi in izravna celotno dno doline. Ko reka preide iz zgornjega toka, nastajajo vršaji, v obliki pahljačastega nanosa. Reliefne oblike gričevja.

1. Pojasni spodnji tok, procese, reliefne oblike

Strmec je v spodnjem toku najmanjši, reka tukaj teče po ravnini, vijuga ali meandrira. Reke se cepijo v rokave, med katerimi ostajajo rečni otoki. Reka spreminja strugo in pušča za sabo opuščene meandre-mrtvice. Pri izlivanju se reke lahko razcepijo na več rokavov, tako nastajajo delte. Reliefna oblika: ravnine (nižine).

1. Pojasni nastanek rečnih teras

Rečna terasa nastane, ko reka vreže strugo v prodne naplavine ali pa v živo skalo. V hladnih obdobjih pleistocena so reke nanašale nanose proda, peska in gline, največ s poledenitvijo, v toplejših obdobjih pleistocena pa so vanje vrezovale struge in tako izoblikovale rečne terase.

1. Pojasni nastanek soteske, kanjona

Soteska nastane, kjer se reka med dvema kotlinama prebije skozi višji svet, ki ima v prečnem prerezu vedno oblike črke V. nastanek soteske je torej posledica globinske erozije, še zlasti v zgornjem rečnem toku.

1. Pojasni nastanek mrtvega meandra

Mrtvi meander nastane, saj reka menja svojo strugo in pušča za seboj mrtve meandre, sprva so to še jezera, kasneje pa močvirja.

1. Značilnosti kraškega reliefa

pogoji za nastanek kraškega reliefa so: apnenec, voda in erozija. Deli se na apneniški in dolomitni kras. Vode na krasu prenikajo v notranjost skozi razpoke. Za kraško površje je značilno menjavanje kraških planot in kraških globeli. Največje kraške globeli so kraška polja, med podzemeljskimi kraškimi oblikami so najbolj znane kraške jame in brezna. Značilne so tudi vrtače, če se dno vrtače udere pa nastane udorna vrtača. V visokogorskem krasu pa opazimo žlebiče, škraplje, konte in kotliče. Kraški relief je med redkeje poseljenimi območji Slovenije.

1. Pogoji za nastanek kraških pojavov

Kraši pojavi nastajajo zaradi raztapljanja apnenca.

osnovni pogoj je zelo počasno kemijsko raztapljanje apnenčaste kamnine, pogoji so tudi vodoprepustnost, posledice tektonskih premikov predvsem pa erozije (različne oblike odnašanja) in korozije (raztapljanje, razkrajanje zemeljske površine zaradi atmosferskih vplivov-voda raztaplja apnenec).

1. Procesi, ki sodelujejo pri nastajanju krasa

* erozija (odnašanje); tekoče vode odnašajo material in dolbejo površje.
* Transport (prenos); v treh oblikah: na dnu so največji, s pomočjo vode pa vedno manjši; bolj drobni delci ki v vodi lebdijo; v rečni vodi raztopljene snovi.
* Akumulacija (odlaganje); v zgornjem toku reke na dnu struge-večji delci, v spodnjem toku-manjši delci, ki se premikajo hitreje.

1. Površinski kraški pojavi- pojasni nastanek posameznih

* kraške globeli (različne dimenzije)-spuščeni, nižje nadmorske višine
* vrtače-lijakaste in skledaste kotanje, globoke 10m in s premerom do 50m. nastale so tam kjer je bilo navpično ponikanje v globino mogoče. Korozija je v vrtači najmočnejša, saj se deževnica v njih steka proti lijakastemu dnu.
* udorna vrtača/koliščevka-nastale z rušenjem stropov nad večjimi podzemnimi votlinami, nastane ko se dno vrtače udere v jamo.
* uvale-če se več vrtač združi skupaj, je manjša kot kraško polje in večja od vrtače.
* kraška polja-večja dolžina, nekaj kilometrov ali več deset km; dna iz manj prepustnih dolomitov, na njih pa so glinasti ali drugi nanosi.
* suhe doline-dolina je brez reke, je pa vidna struga, ki jo je v preteklem času pustila reka, ki je na apnenčastih tleh izginila.
* slepe doline-dolina po kateri reka najprej teče po neprepustni kamnini, ko pride na apnenec pa izgine pod površje.
* Vodoravne kraške jame-niso nastale le z delovanjem korozije, ampak so jih odločilno izoblikovale podzemeljske reke s svojo rečno erozijo.

1. Pojasni pretakanje vode na primeru kraškega polja

Kraško polje je največja kraška vdolbina z ravnim dnom in ponikalnico. Na eni strani ta ponikalnica pride na površje iz bruhalnikov, na drugi strani pa v ponorih izgine v podzemlje. Kraško polje obdajajo planote, v osrčju polja pa so njive in travniki ki so rodovitni.

1. Pojasni, kaj pomeni fluviokras

To je značilno za dolomitni kras, ker zaradi neizrazitosti kraških pojavov v marsičem spominja na rečni oz. fluvialni relief.

1. Pojasni, kaj so kraške planote, kraške globeli, kraški ravniki.

Kraške planote so sodijo med uravnave, ki pa niso vse enakih višin. Višje uravnave imenujemo kraške planote, nižje pa kraški ravniki.

Kraške globeli, največje so kraška polja. Če se vrstijo v nizih govorimo karo kraških podoljih. Manjše globeli so uvale, najmanjše pa vrtače.

Kraški ravniki, so nižje kraške uravnave.

1. Pojasni, s kakšnimi težavami se ubadajo prebivalci na kraškem površju.

Glavna težava je pomanjkanje obdelovalnih površin; motena oskrba z vodo (pomanjkanje površinskih vodotokov); redke reke imajo sklenjen površinski vodotok, druge so ponikalnice; slabo poljedelstvo; uporaba kmetijske mehanizacije je zelo otežena; onesnaženost vode; turizem (kraške jame)…

1. Pojasni značilnosti in razprostranjenost ledeniškega reliefa v Sloveniji.

Ledeniški relief je na območju hladnejšega podnebja, kjer so temperature vse leto ali vsaj del leta pod ničlo. Rezultat ledeniške erozije in akumulacije je ledeniški relief. Je značilen za območja Alp na 2700m nadmorske višine. Poznamo 2 tipa poledenitve, to sta gorska in celinska poledenitev.

1. Delitev poledenitev in na kratko pojasni vsako vrsto

Poznamo dva tipa poledenitev:

* GORSKA; najdemo jo le na območju visokih gorstev, z ledom so pokriti višji deli gora (Alpe, Himalaja..) v doline pa segajo le posamezni dolinski ledeniki.
* CELINSKA; to je kontinentalna poledenitev, z debelim ledenim pokrovom pokrita skoraj vsa celina, debelina ledu lahko doseže več tisoč metrov, ledeni pokrov pa večinoma sega prav do morja, kjer iz njega nastajajo ledene gore (Antarktika, Grenlandija).

1. Pojasni procese, ki oblikujejo ledeniški relief

Procesa, ki oblikujeta ledeniški relief sta erozija in akumulacija. Ločimo dvoje območij: v zgornjem delu ledenika je območje kopičenja ledu, v spodnjem delu pa območje taljenja ledu.

1. Naštej in na kratko opiši nastanek ledeniških erozijskih oblik

Ledenik s svojo veliko težo pritiska na skalno podlago jo brusi in iz nje trga kamenje. Ledeniški led ima z kamenjem veliko erozijsko moč za nadaljne brušenje in trganje v spodnjem delu, kjer se led že tali, se temu pridruži še erozijska moč pod ledom tekoče vode. Prav zato je erozijska moč ledenikov večja kot erozijska moč rek, zaradi nje nastajajo ledeniške erozijske oblike.

1. Naštej in na kratko opiši nastanek ledeniških akumulacijskih oblik.

Ledeniške akumulacijske oblike nastajajo tam, kjer začne ledenik odlagati s seboj prineseno ledeniško gradivo;

LEDENIŠKE MORENE (čelna, srednja, talna, bočna)

LEDENIŠKA JEZERA

ERATSKE SKALE (BALVANI)

1. Zakaj so reke v pleistocenu nekaj časa odlagale velike količine nanosov, nekaj časa pa jih niso?

Saj kamnine na površju preperevajo, še posebej intenzivno v gorah, od koder tekoče vode odnašajo ter odlagajo v kotlinah in nižinah, kot se je to dogajalo že v preteklih obdobjih.

1. Pri katerem od osnovnih reliefnih tipov (kraški, ledeniški, rečni, morski) se preoblikovanje površja danes najbolj razlikuje od tistega pred 20 tisoč leti?

pri ledeniškem reliefnem tipu.

1. Naštej in opiši reliefne oblike v Sloveniji (NV).

* Najvišja GOROVJA; prištevamo le tiste vzpetine, katerih vrhovi segajo nad gozdno mejo (1600-1900 m)¸ (Julijske Alpe, Kamniško-Savinjske Alpe, Karavanke).
* HRIBOVJA; označujemo tiste vzpetine, katerih vrhovi ne dosegajo več zgornje gozdne meje. (Predalpska Slovenija).
* Nižji tip reliefa so GRIČEVJA; ki praviloma ne presegajo 500m, (obpanonska in obsredozemska Slovenija).
* Nižje ležeče so RAVNINE; značilne za obpanonsko Slovenijo.
* PLANOTE; značilne za dinarskokraško Slovenijo, ki jih delimo na visoke in nizke planote. Slednje segajo nekje do višine 700m.

1. Pojasni vpliv nadmorske višine na človekove dejavnosti

Večja kot je nadmorska višina, hladnejše je podnebje, več je tudi padavin. Na večjih višinah sta tudi drugačna prst in rastlinstvo (višja ko je nad. Višina, slabše so razmere za rast posameznih kulturnih rastlin).

1. Pojasni vpliv naklonov in ekspozicije na človekove dejavnosti.

Naklon vpliva na kmetijstvo-stojno oranje je mogoče le do 10° naklona, stojna košnja pa do približno 20°. Kmetovalci so zato že v preteklosti marsikje zgradili pobočne terase. Nakloni pa za nekatere vrste kmetijstva niso tako moteči, npr. Pašništvo vinogradništvo.

Ekspozicija je izpostavljenost zemljišča glede na sonce, poznamo prisojne in osojne lege, (prisojne-dobra polovica preb., osojne-petina preb.)

1. Pojasni vpliv posameznih podnebnih dejavnikov na podnebje Slovenije.

* GŠ- Slovenija leži na 46° severne GŠ, večino njenega ozemlja sodi v zmerno topli pas (zmerne temperature, menjavanje 4 letnih časov).
* Relief-se kaže preko ekspozicije, nadmorske višine in reliefne izoblikovanosti.
* Oddaljenost od morja- tudi v najbolj SV delih države ni velika.
* Človek…

1. Pojasni vpliv oddaljenosti od morja in reliefa na podnebje Slovenije.

RELIEF- vpliv alpsko-dinarske gorske pregrade v smeri SZ-JV, ki predstavlja glavno orografsko oviro za vlažne zračne mase iz te smeri; prav tu je zato največ padavin.

ODDALJENOST OD MORJA-ni velika tudi v SV delih držav, je izrazit morski vpliv zaradi alpsko-dinarske pregrade, ki se nahaja v bližini morja.

1. Pojasni vpliv vremenotvornih središč na podnebje Slovenije.

Vremenotvorna središča- na naše podnebje imata vpliv dva anticiklona in dva ciklona:

* AZORSKI ANTICIKLON;je najbolj izrazit je poleti, ko prek S Afrike prinaša vroče in suho vreme z visokimi temperaturami.
* SIBIRSKI ANTICIKLON; izrazit v hladni polovici leta, prihaja iz V (zato zanj ustreznejše ime vzhodnoevropski anticiklon), prinaša suho in zelo mrzlo vreme.
* ISLANDSKI CIKLON; ga lahko občutimo v vseh letnih časih, prinaša oblačno vreme s padavinami, poleti tudi plohe in nevihte.
* SREDOZEMSKI (GENOVSKI) CIKLON; se razvije nad Sredozemljem, nad naše kraje pride s toplimi in vlažnimi zračnimi JZ vetrovi ter prinaša večdnevno poslabšanje vremena.

1. Pojasni vpliv GŠ in reliefa na podnebje Slovenije.

(odgovor 47 in 48).

1. Pojasni temperaturne značilnosti v Sloveniji

Temperature so v Sloveniji kombinacija različnih dejavnikov. Najtopleje je v primorju, najhladneje pa v gorah.

* Pomembna je lega (prisojna,osojna) in tudi relief;
* Pomembno je trajanje sončnega obsevanja;
* Temperaturni obrat-nastane v jasnem in mrzlem vremenu v hladni polovici leta, ko se hladen zrak uleže na dno kotlin, ravnin in kraških globeli;
* V mestih izoblikuje toplotni tok, zato so tam temperature tudi višje.

1. Pojasni nastanek vetrov

Zrak zaradi svoje teže pritiska na zemljino površje. Na zračni pritisk vpliva gostota zraka, ki je odvisna od temperature. Zračni pritisk nad segretim zrakom se tako manjša. V zgornjih plasteh zraka prihaja do nizkega k visokemu, v spodnjih pa od visokega k nizkemu pritisku.

1. Naštej in pojasni vetrove v Sloveniji

* BURJA; je najbolj znan in najmočnejši veter pri nas, nastane takrat, ko se začne hladen zrak iz notranjosti prelivati prek alpsko-dinarske gorske pregrade in sunkovito spuščati proti morju.
* JUGO; je topel, vlažen veter, ki se pojavlja ob prečkanju sredozemskega ciklona, omejen je le na obalni pas saj piha iz juga proti JV.
* SEVERNI FEN; piha veliko redkeje, nastane takrat, ko se zrak s severa pretaka prek alpskih grebenov, na južnih pobočjih pa postane močan in sunkovit.
* POBOČNI VETROVI; se razvijejo na prisojni legi, s pridom jih izkoriščajo jadralci (pihajo navzgor).
* OBALNI VETROVI; ob obali, pomembna sta maestral (piha iz morja na kopno) in burin (piha iz kopnega na morje).